Ministru kabineta rīkojuma projekta

**“Par valsts nekustamā īpašuma pārdošanu”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par valsts nekustamā īpašuma pārdošanu” (turpmāk – rīkojuma projekts) paredz atļaut Zemkopības ministrijai pārdot izsolē valsts pārvaldes funkciju īstenošanai nepiemērotus valsts nekustamos īpašumus, kas ierakstīti zemesgrāmatā uz valsts vārda Zemkopības ministrijas personā Publiskas personas mantas atsavināšanas likumā noteiktajā kārtībā.Ministru kabineta rīkojums stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk tekstā – Atsavināšanas likums) 4. panta pirmā un otrā daļa, 5. panta pirmā un piektā daļa, likuma “Par valsts budžetu 2021. gadam” 44. panta pirmā un otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | I. Informācija par rīkojuma projektā minēto nekustamo īpašumuZemkopības ministrijas valdījumā atrodas nekustamā īpašuma(nekustamā īpašuma kadastra Nr. 6601 008 0099) – zemes vienības 0,2336 ha platībā (zemes vienības kadastra apzīmējums 6601 008 0099) (turpmāk - zemes īpašums) un ēku(būvju) nekustamā īpašuma (nekustamā īpašuma kadastra Nr. 6601 508 0010) – nedzīvojamās ēkas (būvju kadastra apzīmējums 6601 008 0099 004) - 2117/ 6350 domājamās daļas – Priežu ielā 10B, Limbažos, Limbažu novadā (turpmāk – būvju īpašums).Sagatavotais rīkojuma projekts paredz atļaut Zemkopības ministrijai pārdot izsolē zemes un būvju nekustamo īpašumu 2117/6350 domājamās daļas. Īpašuma tiesības uz zemes īpašuma 2117/6350 domājamām daļām ir nostiprinātas Latvijas valstij Zemkopības ministrijas personā Limbažu pilsētas zemesgrāmatas nodalījumā Nr. 1000 0054 1483. Zemes īpašuma 4233/6350 domājāmo daļu īpašnieks ir Latvijas valsts Finanšu ministrijas personā, kuras tiesības ir nostiprinātas Limbažu pilsētas zemesgrāmatas nodalījumā Nr. 1000 0054 1483.Īpašuma tiesības uz būvju īpašuma 2117/6350 domājāmām daļām ir nostiprinātas Latvijas valstij Zemkopības ministrijas personā Limbažu pilsētas zemesgrāmatas nodalījumā Nr. 1000 0016 6395. Būvju īpašuma pārējo domājamo daļu īpašnieki ir fiziskās personas, kuru tiesības ir nostiprinātas Limbažu pilsētas zemesgrāmatas nodalījumā Nr. 1000 0016 6395.Pēc Nekustamā īpašuma valsts kadastra informācijas sistēmas (turpmāk – NĪVKIS) datiem:Zemes īpašuma kadastrālā vērtība 2021. gada 1. janvārī bija noteikta 2870 *euro* apmērā. Zemes īpašuma sastāvā ietilpst: zemes vienība ar kadastra apzīmējumu 6601 008 0099 0,2336 ha platībā, kuras galvenais lietošanas mērķis ir 1104 – Transporta līdzekļu garāžu apbūve; tai reģistrēti apgrūtinājumi – biosfēras rezervāta neitrālās zonas teritorija (7313030600) 0,2336 ha platībā; ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem (7312050601) 0.015 ha platībā; zemes īpašniekam nepiederoša būve vai būves daļa (7316020100) 0.0728 ha platībā un ekspluatācijas aizsargjoslas teritorija gar ielu vai ceļu – sarkanā līnija (7312030100) 0.0049 ha platībā.Būvju īpašuma kadastrālā vērtība 2021. gada 1. janvārī bija noteikta 13 484 *euro* apmērā. Būvju īpašuma sastāvā ietilpst: būve (būves kadastra apzīmējums 6601 008 0099 004) – garāža ar kopējo platību 631,7 m2; ekspluatācijas uzsākšanas gads – 1964., būves galvenais lietošanas veids: 1242 – Garāžu ēkas; būves tips 12420103 - Garāžas ar atsevišķām bloķētām telpām.Abi īpašumi ir bez parādu saistībām un aizlieguma atzīmēm. Pēc NĪVKIS datiem, par īpašumiem nav reģistrēta neviena aizlieguma atzīme. Zemes un būvju īpašuma 2117/6350 domājāmo daļu pašreizējā lietotāja ir valsts sabiedrība ar ierobežotu atbildību “Zemkopības ministrijas nekustamie īpašumi”, kurai abi īpašumi nodoti pārvaldīšanā, pamatojoties uz Zemkopības ministrijas 2020. gada 16. septembra rīkojumu Nr. 90 “Par valsts nekustamo īpašumu nodošanu valsts sabiedrības ar ierobežotu atbildību „Zemkopības ministrijas nekustamie īpašumi” pārvaldīšanā”. Būvju īpašuma sastāvā esošās būves (būves kadastra apzīmējums 6601 008 0099 004) daļa – garāža Nr.3 ar kopējo platību 53,9 m2 – ir iznomāta fiziskai personai līdz 2025. gada 31. decembrim.Nomas līguma noteikumi (nomas līguma 4.1. un 6.6. apakšpunkts) nodrošina nomnieka tiesības koroborēt nomas līgumu Zemesgrāmatā. Nomas tiesības nav koroborētas Zemesgrāmatā. Atbilstoši Civillikuma 1478. un 1479. panta normām, ja darījums nav koroborēts, tas tādēļ nezaudē savu spēku un neviens no dalībniekiem nevar bez otra piekrišanas atkāpties no lietas aiz tā iemesla, ka akts nav vēl ierakstīts zemes grāmatās. Izsoles noteikumu izstrādē ievērojot Atsavināšanas likuma II nodaļā paredzēto, jāņem vērā, ka atbilstoši Civillikuma 2174. pantam, kad iznomātājs nomas priekšmetu atsavina, ieguvējam ir jāievēro nomas līgums tikai tad, ja tas ierakstīts zemes grāmatās (2126. p.). Ja ieguvējs uzteic līgumu, kas nav ierakstīts Zemesgrāmatā, iznomātājam ir jāatlīdzina nomniekam visi zaudējumi, kādi viņam nodarīti ar līguma priekšlaicīgu izbeigšanu, un ieguvējam tādā gadījumā jādod nomniekam piemērots laiks nomas priekšmeta atdošanai. Savukārt Civillikuma 2175. pantā noteikts, ka tad, ja jaunais ieguvējs vēlas līgumu atstāt spēkā, atsavinājums (2174. p.) nedod nomniekam tiesību atteikties no tā. Ievērojot minēto un nomas līguma 7.1., 7.2.1., 7.3., 7.5. un 9.1. apakšpunktā noteikto, nomnieks ir rakstveidā informēts par nodomu uzsākt īpašuma atsavināšanu. Par atsavināšanas procesa uzsākšanu un plānoto nomas līgumu darbības termiņa izbeigšanos nomnieks tiks informēts atsevišķi, t.i., trīs mēnešus iepriekš (nekustamā īpašuma pārvaldītāja 2021. gada 7. jūnija vēstule Nr. 1-9/357).II. Turpmākā rīcībaZemes un būvju īpašumu pārvaldītāja valde ar 2021. gada 26. februāra lēmumu (protokols Nr. 6) apstiprina, ka īpašumi nav nepieciešami valsts funkciju nodrošināšanai un tos saglabāt nav lietderīgi, tāpēc ierosina īpašumus pārdot izsolē.Zemes īpašuma pārējo 4233/6350 domājāmo daļu valdītājs - Finanšu ministrija informēja (2021.gada 28.jūnija vēstule Nr. 10.1-7/12-38/3632), ka VAS “Valsts nekustamie īpašumi”[[1]](#footnote-1) Īpašumu izvērtēšanas komisija ar 2021.gada 16.jūnija lēmumu Nr.IZKPL-21/26-3 ir atbalstījusi, ka Zemkopības ministrija normatīvajos aktos noteiktā kārtībā atsavina tās valdījumā esošās  2117/6350 domājamās daļas no nekustamajiem īpašumiem (kadastra Nr.6601 008 0099; Nr.6601 508 0010) Priežu ielā 10B, Limbažos, Limbažu novadā.Saskaņā ar likuma “Par Ziemeļvidzemes biosfēras rezervātu” 6.un 20.pantu Biosfēras rezervāta pārvaldi īsteno vides aizsardzības un reģionālās attīstības ministra pakļautībā esoša tiešās pārvaldes iestāde — Dabas aizsardzības pārvalde. Biosfēras rezervātā saglabājas zemes reformas gaitā iegūtās zemes lietošanas un īpašuma tiesības, kā arī īpašuma tiesību aprobežojumi.Dabas aizsardzības pārvalde atbilstoši Ministru kabineta 2011.gada 19.aprīļa noteikumu Nr.303 “Ziemeļvidzemes biosfēras rezervāta individuālie aizsardzības un izmantošanas noteikumi” 4.punktā noteiktajam, saskaņo valstij piederošo nekustamo īpašumu Limbažu iela 10B, Limbaži, Limbažu novads, kadastra numurs 6601 008 0099, atsavināšanu. Papildus norāda, ka izvērtējot situāciju ir secināts, ka īpašums Limbažu iela 10B, Limbaži, Limbažu novads, kadastra numurs 6601 008 0099, nav nepieciešams Pārvaldes funkciju veikšanai. (2021.gada 5.jūlija vēstule Nr. 7.14/3871/2021-N).Rīkojuma projekts paredz virzīt atsavināšanai un pārdot izsolē valsts pārvaldesfunkciju īstenošanai nepiemērotos īpašumus saskaņā arlikuma “Par valsts budžetu 2021. gadam” 44. pantā noteikto un atļaut atsavināšanas procedūru organizēt nekustamo īpašumu valdītājai – Zemkopības ministrijai.Zemes īpašniekam ir pirmpirkuma tiesības uz rīkojuma projekta 1. punktā minētajām būvēm saskaņā ar likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14.panta otro un trešo daļu, kas nosaka: “..ja ēkas (būves) .. ir patstāvīgs īpašuma objekts, tā pirmpirkuma vai izpirkuma tiesības ir zemes īpašniekam. (..) Bijušajam īpašniekam un viņa mantiniekiem ir zemes, ēku (būvju) .. pirmpirkuma tiesības atbilstoši likumiem, kas regulē īpašuma tiesību atjaunošanu un privatizāciju.”Saskaņā ar likuma “Par zemes reformu Latvijas Republikas pilsētās” 17. pantu *bijušajiem zemes īpašniekiem vai viņu mantiniekiem (ja viņi nav saņēmuši savas zemes vietā līdzvērtīgu zemes gabalu vai kompensāciju) ir pirmpirkuma tiesības iegūt savā īpašumā ēkas un būves, kas atrodas uz šīs zemes. Tādas pašas pirmpirkuma tiesības ir ēku, būvju un augļu dārza (koku) īpašniekiem, ja pārdod zemes gabalu. Ja minētās personas nav varējušas izmantot pirmpirkuma tiesības pārdevēja vainas dēļ, tām ir izpirkuma tiesības. Ja ēku, būvju … īpašnieks šīs pirmpirkuma tiesības neizmanto, šādas tiesības ir pašvaldībai (izņemot šā likuma 29.panta paredzētos gadījumus).*Šī iemesla dēļ nekustamā īpašuma izsoles noteikumos jāietver nosacījums par zemes un būvju īpašnieka pirmpirkuma tiesībām, ievērojot Atsavināšanas likuma II nodaļā paredzēto. Saskaņā ar likuma “Par zemes reformu Latvijas Republikas pilsētās” 4. panta piekto daļu, ja zemes un apbūves īpašnieki ir dažādi, viņu savstarpējās attiecības regulējamas saskaņā ar šā likuma 12. pantu. Šā likuma 12. panta trešajā daļā noteikts, ka zemes īpašniekiem ir tiesības saņemt no ēku un būvju īpašnieka nomas maksu. Ievērojot minēto, nekustamā īpašuma ieguvējam, ja tas nav zemes īpašnieks, būs pienākums maksāt piespiedu zemes nomas maksu zemes īpašniekam. Tā kā zemes īpašniekam un ēkas īpašniekam ir pirmpirkuma tiesības, ievērojot Atsavināšanas likuma 4. panta ceturtās daļas 1. un 3.punktu, 11. panta trešo daļu un 14. panta otro daļu, vienlaikus ar sludinājuma par izsoli publicēšanu zemes īpašniekam tiks nosūtīts uzaicinājums iesniegt pieteikumu par pirmpirkuma tiesību izmantošanu. Ja izsludinātajā termiņā Atsavināšanas likuma 4. panta ceturtās daļas 1. un 3.punktā minētā persona neiesniedz pieteikumu par nekustamā īpašuma pirkšanu vai būs iesniegts atteikums, rīkojama izsole Atsavināšanas likumā noteiktajā kārtībā. Ja zemes vai ēkas īpašnieks neizmantos nekustamā īpašuma pirmpirkuma tiesības, neatkarīgi no rīkojuma projektā minēta nekustamā īpašuma īpašnieka gribas pastāvēs piespiedu nomas tiesiskās attiecības un būvju ieguvējam būs pienākums maksāt piespiedu zemes nomas maksu zemes īpašniekam. Ievērojot iepriekš minēto, lai nekustamā īpašuma ieguvējam nodrošinātu tiesisko skaidrību par pārdodamo objektu, nekustamā īpašuma izsoles noteikumos tiks iekļauta informācija par piespiedu dalītā īpašuma tiesisko attiecību pastāvēšanu.Saskaņā ar likuma “Par pašvaldībām” 78. panta otrās daļas 7.punktu Limbažu novada pašvaldībai nav pirmpirkuma tiesību uz rīkojumā projektā minēto nekustamo īpašumu, jo “pašvaldības pirmpirkuma tiesības neattiecas uz nekustamo īpašumu, kurš tiek pārdots labprātīgā (..) izsolē (..)”.Saskaņā ar Atsavināšanas likuma 44. panta pirmo un otro daļu publiskas personas zemi var iegūt īpašumā personas, kas saskaņā ar likumu var būt zemes īpašuma tiesību subjekti. Minētais ierobežojums piemērojams arī tad, kad tiek atsavināta apbūvēta zeme. Ievērojot minēto, rīkojuma projekta 1. punktā minētā nekustamā īpašuma ieguvējam jāatbilst likuma “Par zemes reformu Latvijas Republikas pilsētās” 20. panta nosacījumiem. Šī iemesla dēļ nekustamā īpašuma izsoles noteikumos jāparedz šāds nosacījums.  Rīkojuma projekts paredz valsts nekustamā īpašuma valdītājai Zemkopības ministrijaiuzdevumu nodot pircējam valsts nekustamo īpašumu 30 dienu laikā no pirkuma līguma noslēgšanas dienas ar attiecīgu nodošanas un pieņemšanas aktu. 30 dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu īstenot noteiktas darbības noteiktos termiņos, kas atbilst attiecīgiem nekustamā īpašuma pārdevēja pienākumiem.Atsavināšanas likuma 30. pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.Tādējādi nekustamā īpašuma pircēja pienākumiem īstenot noteiktas darbības noteiktos termiņos ir jābūt samērīgiem ar nekustamā īpašuma pārdevēja pienākumiem. Šī iemesla dēļ nekustamā īpašuma pirkuma līgumā jāparedz nosacījums, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 dienu laikā pēc visu saistību izpildes pret pārdevēju.  |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un valsts sabiedrība ar ierobežotu atbildību “Zemkopības ministrijas nekustamie īpašumi” |
| 4. | Cita informācija | Saskaņā ar Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punktu, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai, atvasinātas publiskas personas vai to iestādes funkciju nodrošināšanai noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. Rīkojuma projekts tiks izsludināts Valsts sekretāru sanāksmē. Ja divu nedēļu laikā pēc rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasīs rīkojuma projekta 1. punktā minētos nekustamos īpašumus valsts pārvaldes funkciju nodrošināšanai saskaņā ar Valsts pārvaldes iekārtas likumu, tos iespējams atsavināt Atsavināšanas likumā noteiktajā kārtībā. Rīkojuma projektā minētie nekustami īpašumi nav piemēroti un nav nepieciešami Zemkopības ministrijai un padotības iestādēm to funkciju īstenošanai. Nekustamo īpašumu pašreizējā lietotāja valsts sabiedrība ar ierobežotu atbildību “Zemkopības ministrijas nekustamie īpašumi” tos neizmanto valsts funkciju nodrošināšanai. Īstenojot rīkojuma projektā noteikto tiks organizēts nekustamo īpašumu atsavināšanas process. Rīkojuma īstenošanai nav nepieciešami papildu līdzekļi no valsts vai pašvaldību budžeta. Rīkojumā noteiktais tiks īstenots par Zemkopības ministrijas līdzekļiem. Saskaņā ar Publiskas personas mantas atsavināšanas likuma 47. pantu un Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 37. punktu valsts nekustamās mantas atsavināšanā iegūtie līdzekļi pēc atsavināšanas izdevumu segšanas tiks ieskaitīti valsts pamatbudžeta ieņēmumu kontā mēneša laikā pēc to saņemšanas. Patlaban nav iespējams noteikt, cik liela summa tiks ieskaitīta valsts budžetā, jo vēl nav iespējams noteikt īpašuma pārdošanas vērtību, tāpēc ka nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un cena būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmērs tiek noteikts Ministru kabineta paredzētajā kārtībā.Saskaņā ar likuma “Par valsts budžetu 2021. gadam” 44. panta otro daļu Zemkopības ministrija lūgs Ministru kabinetu atļaut palielināt Zemkopības ministrijai apropriāciju resursiem no dotācijas no vispārējiem ieņēmumiem un izdevumiem 50 % apmērā no valsts budžetā ieskaitītajiem līdzekļiem pēc valsts nekustamo īpašumu atsavināšanas. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ja Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punktā minētās personas neizmanto savas tiesības, tad jebkurš tiesību subjekts – fiziska un juridiska persona, kurai piemīt tiesībspēja un rīcībspēja un kura vēlas piedalīties izsolē, – var iegādāties valsts nekustamos īpašumus, tostarp būvju īpašuma nomnieks, ievērojot likuma “Par zemes reformu Latvijas Republikas pilsētās” 20. pantā noteikto ierobežojumu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums neietekmē tautsaimniecību, ne arī valsts saimniecības nozari un nemaina administratīvo slogu. |
| 3. | Administratīvo izmaksu monetārs novērtējums | Rīkojuma projekta tiesiskais regulējums neietekmē administratīvo slogu. |
| 4. | Atbilstības izmaksu monetārs novērtējums | Nav. |
| 5. | Cita informācija | Rīkojuma projekta īstenošanai nav nepieciešami papildu līdzekļi no valsts budžeta, un visas ar īpašuma tiesību grozījumu ierakstīšanu zemesgrāmatā saistītās darbības īstenos ieguvējs par saviem līdzekļiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (euro) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | nav precīzi aprēķināms |  0 |  nav precīzi aprēķināms |  0 |  nav precīzi aprēķināms |  nav precīzi aprēķināms |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 | 0 |  0 |  0 |  0 |  0 |  0 |
| 3. Finansiālā ietekme |  0 | 0 |  0 |  0 |  0 |  0 |  0 |
| 3.1. valsts pamatbudžets |  0 |  nav precīzi aprēķināms |  0 | nav precīzi aprēķināms |  0 |  nav precīzi aprēķināms | nav precīzi aprēķināms |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 |  0 |
| 5. Precizēta finansiālā ietekme | 0 | 0 | 0 | 0 | 0 | 0 |  |
| 5.1. valsts pamatbudžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekta ietekme uz valsts budžetu nav paredzēta, un ar nekustamā īpašuma īpašnieku maiņu saistītie izdevumi tiks segti no nekustamā īpašuma ieguvēja līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma atsavināšanu. Rīkojuma projektā risinātie jautājumi neparedz pārmaiņas, kas varētu ietekmēt sabiedrības intereses.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās Zemkopības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

 Zemkopības ministrs K. Gerhards

Rasnača 67027517

tamara.rasnaca@zm.gov.lv

1. Saskaņā starp Finanšu ministriju un VAS “Valsts nekustamie īpašumi” 2020.gada 18.martā noslēgto Nekustamā īpašuma portfeļa pārvaldīšanas līgumu Nr.IEN/2020/364Finanšu ministrijas valdījumā esošo nekustamo īpašumu pārvaldīšanu nodrošina VAS “Valsts nekustamie īpašumi”. [↑](#footnote-ref-1)